Goreyê zanayîşanê ke çimeyanê cayîyan ra ameyî girewtene artêşa tirke amadekarîya hêrişê xurtî yê vera herêma Besta kena ke mabênê Şirnex û Sêrtî de ya.
Dewleta tirke seba ke darê herêma Besta bêrê birnayene dewijî tehdît kerdî. Goreyê zanaşanê ke ameyî girwtene dewijan rê ame vatene eke ê daran mebirnê semedê birnayîşê daran do qoricîyî bişawîyê herême. Semedê kiriştişê daranê ke do bêrê birnayene zî bi seyan wesayîtî yenê organîzekerdene. Goreyê çimeyanê cayîyan dewleta tirke plan kena ke warê Mêrgamorî ya herêma Besta ya ke cayêko stratejîk o de kelakol înşa bikero.
